GEOLÓGIAI ADATOK. 
305 
Egy másik példány feketés andesitre emlékeztet, ennek csiszolata szintén 
augit-andeeit + amphibol- andesit. 
Folytatva az utat fel a begyre, a tracliyt-konglomerát kiemelkedik, az tehát 
világosan eruptív, mely a mediterrán alul nyomul fel. Ez itt az augit-andesit 
regiója, mi az amphibol-andesit alól tör fel és itt érdekes typuskeveredést mutat, 
melyben az augit és a kevés hypersthen az ép, az amphibol az erősen megtáma¬ 
dott ; ez utóbbi mindig erős fekete keretbe van foglalva. 
A fensík tetején gyakori a mediterrán mész, nevezetesen az árokból felemel¬ 
kedve a Póka erdőbe, hol Okolicsányi kőbányája van. Ilyen továbbá Winter 
bányájában, hol a kőzet összeállóbb. Ez a Baráti és Kemenczei határ kö¬ 
zött van. 
Van WiNTER-nek öt mészbányája, mind a Berneczei határban. Jele, hogy 
mennyire van elterjedve a felső mediterrán-mész. 
4. Keifiencze. Lithothamniummész a Gombhegy Ny oldalán. Jól látni 
a növényi szerkezetet. A falutól délre egy vízmosáson mentem fel a Fehérhegyre 
(a térképen), vagy mint a nép nevezi: a Gombhegyre. A felső emelete lajtamész- 
padok, melyekből a clypeasterek is kikerülnek. Az alsó emelet is mediterrán, 
de vulkáni törmelékkel kevert homok, kövület (serpula stb.) van benne, de 
gyéren. 
Kövületek a Gombhegy felső emeletéből: bryozoák, clypeasterek, echinusok, 
foraminiferák. 
A Gombhegy alsó emeletén trachyt-tufa vagy trachyt-homok fordul elő. 
Serpula s egyéb kövületek láthatók benne, de gyéren és rossz karban. 
A lajtamész felett elterülő rétegben látni augit-andesit hömpölyt is, de a 
lajtamész alatt nem. 
Kemencze faluból megy be K-re egy kis vízmosás, a «Kövecses csapás», a 
hol nem a mediterrán rétegek, hanem egészen mások vannak feltárva. Mindjárt 
nyirok alatt kezdődik a tracliyt dara, homok- és hamu-réteg, kövületek nélkül. 
Vezér zárvány benne az amphibol-andesit, mely igen ép darabokban található 
kisebb-nagyobb alakban. Vagy 12 láb (= 4 méter) a vízmosás, de más, mint ezen 
szedimentek csoportja, nem létezik. A rétegek szintesek. 
Amphibol-andesit a mediterrántól É-ra, tehát közelebb a faluhoz, fordul 
elő; továbbá a Gombhegytől K-re. 
Augit-andesit nem mutatkozik Kemencze közelebbi táján. Ezen táj főleg az 
amphibol-andesité. 
A BÉDLY-majornál lévő kőbányából származó kőzet augit-andesit+amphibol- 
andesit a csiszolat szerint. Gyönyörű csiszolat. Amphibol sok, de mind ép, leszá¬ 
mítva a gyenge fekete keretet. Van kevés hypersthen, de nagy és több augit. 
Némely nagy hypersthen a szélén augittá kezd elváltozni, kerete augitból áll. 
Amphibol-andesit, ritkás, (egyben egy biotit-rongy is tűnik ki, de az mit 
sem változtat a typuson) a berneczei nagy völgy nyugati vége felé. Az úton vannak 
nagy tuskók összehordva, főleg a baloldalról. 
Ezen berneczei patak völgyében, éppen úgy a még hosszabb kemenczeiben 
kimagasló kompakt eruptív kőzet nincs, csupa konglomerát, mi azonban a typust 
éppen oly jól képviselheti. 
Földtani Közlöny XXV. köt. 1895. 
(209) 
20 
